Elektronisen musiikin legedaksi kutsuttu italialainen tuottaja/säveltäjä Giorgio Moroder on ollut viime viikkoina otsikoissa, sillä säveltäjämestari on julkaisemassa ensimmäisen uuden levynsä kolmeenkymmeneen vuoteen. Mestarin ensi vuonna ilmestyvällä levyllä ovat mukana muun muassa Britney Spears, Sia, Kylie Minogue, Charli XCX.

Tulevan levyn ensimmäisenä maistiaisena julkaistiin musiikkivideo 74 is the New 24, joka on kuitenkin herättänyt jo jokseenkin yllättävää huomiota. Video on näet osoittautunut varastetuksi.

Musiikkivideo on kreditoitu Jai Lewisin ohjaamaksi, mutta se on todellisuudessa suora kopio kreikkalaisen ASD-demoryhmän vuonna 2011 Suomessa Assembly-tapahtumassa julkaistusta demosta Spin. Musiikkivideota varten Spin-demo on vain nauhoitettu uudelleen, huonolaatuisesti, ja leikattu siten, että ASD-ryhmän logoa ei näytetä. Lopun videon päälle on tungettu taiteellista efektisuttua.

Giorgio Moroderin 74 is the New 24 –musiikkivideo:

ASD:n Spin:

Musiikkivideon ”lähdemateriaalin” alkuperäisestä tekijästä ei jää kuitenkaan pienintäkään epäilystä.

ASD-ryhmän mukaan Jai Lewis oli yhteydessä heihin heinäkuussa Facebookin kautta, kysyen lupaa Spin-demon videon käyttämiseen DJ-keikalla. ASD antoi luvan, kunhan ”lopputulos on ilmainen, kaikkien nähtävissä/ladattavissa ja meille annetaan asianmukaiset krediitit.”

Lewis ei kysynyt missään vaiheessa lupaa Spinin käyttämiseen musiikkivideon lähdemateriaalina, eikä ASD:tä mainita videolla.

74 is the New 24:

Spin:

Tekijäoikeudellinen hämmennys on sitäkin perusteellisempi, kun kyseessä on arvostetun säveltäjän odotettu comeback.

Moroder on yksi synapopin ja ylipäätään elektronisen musiikin pioneereista ja suurimmista vaikuttajista. Hän tuotti 1970- ja 1980-luvuilla lukuisia aikansa suurimmista diskohiteistä, joista esittivät muun muassa Donna Summer, Bonnie Tyler, David Bowie ja Blondie.

ASD:n demosta lainattu tyyli näkyy myös singlen kansitaiteessa:

Lisätietoja: Spin by ASD (Pouet.net)

Lisätietoja: http://www.asd.gr

Teksti: Jukka O. Kauppinen